pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อนุทิน มอบนโยบายผู้บริหารทั่วประเทศ รับมือการผ่อนปรนระยะ 4
วันพุธที่ 17 มิถุนายน 2563
อนุทิน มอบนโยบายผู้บริหารทั่วประเทศ รับมือการผ่อนปรนระยะ 4
รองนายกรัฐมนตรีและรัฐมนตรีว่าการกระทรวงสาธารณสุข มอบนโยบายนายแพทย์สาธารณสุขจังหวัด ผู้อํานวยการโรงพยาบาลทั่วประเทศ รับมือเตรียมการรองรับสถานการณ์โรคติดเชื้อไวรัสโคโรนา 2019 หลังมาตรการผ่อนคลายระยะที่ 4 ส่วนนโยบายการจับคู่เดินทาง คํานึงถึงความปลอดภัย
รองนายกรัฐมนตรีและรัฐมนตรีว่าการกระทรวงสาธารณสุข มอบนโยบายนายแพทย์สาธารณสุขจังหวัด ผู้อํานวยการโรงพยาบาลทั่วประเทศ รับมือเตรียมการรองรับสถานการณ์โรคติดเชื้อไวรัสโคโรนา 2019 หลังมาตรการผ่อนคลายระยะที่ 4 ส่วนนโยบายการจับคู่เดินทาง คํานึงถึงความปลอดภัยประชาชนเป็นสําคัญ
วันนี้ (17 มิถุนายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มอบนโยบายการเตรียมการรองรับการระบาดของโรคติดเชื้อไวรัสโคโรนา 2019 หลังมาตรการผ่อนคลายระยะที่ 4 แก่ผู้บริหารระดับสูง ผู้ตรวจราชการ นายแพทย์สาธารณสุขจังหวัด ผู้อํานวยการโรงพยาบาลศูนย์/ โรงพยาบาลทั่วไป/ โรงพยาบาลชุมชน และให้สัมภาษณ์ว่า ผู้บริหารและเจ้าหน้าที่สาธารณสุข ได้ทุ่มเททํางานร่วมกับทุกภาคส่วน จนทําให้ประเทศไทยควบคุมการระบาดของโรคได้เป็นอย่างดี ไม่มีผู้ติดเชื้อในประเทศติดต่อกันหลายวัน มีการผ่อนคลายมาตรการต่าง ๆ แต่ไม่สามารถประมาทได้ เพราะโรคนี้คือโรคระบาดที่สร้างผลกระทบกับคนทั้งโลก จําเป็นต้องวางแผนไว้สําหรับสถานการณ์ที่เลวร้ายที่สุดไว้ด้วย
นายอนุทินกล่าวต่อว่า ได้กําชับให้ปลัดกระทรวงสาธารณสุข ติดตามเรื่องการบรรจุข้าราชการใหม่ในกลุ่มบุคลากรที่ทํางานต่อสู้โควิด เพื่อให้มีขวัญกําลังใจ ตอบแทนความทุ่มเททํางาน รวมทั้งมอบหมายให้ผู้ตรวจราชการกระทรวงสาธารณสุข นายแพทย์สาธารณสุขจังหวัด จัดลําดับความสําคัญโครงการงบประมาณ พ.ร.ก.เงินกู้ ที่กระทรวงสาธารณสุขได้รับจัดสรรกรอบวงเงิน 4.5 หมื่นล้านบาท บริหารให้มีประสิทธิภาพ ให้มั่นใจว่าจะนําไปใช้ในสิ่งที่เป็นประโยชน์กับภารกิจ เกิดประสิทธิภาพสูงสุดในการให้บริการประชาชน
ส่วนความคืบหน้าการจับคู่เดินทางระหว่างประเทศที่มีความเสี่ยงจากโควิด 19 ในระดับต่ํา ได้มอบหมายให้กรมควบคุมโรค และนพ.ศุภกิจ ศิริลักษณ์ รองปลัดกระทรวงสาธารณสุข หารือกับทูตประเทศต่าง ๆ เป็นรายประเทศ โดยพิจารณาให้สอดคล้องกับกฎระเบียบของประเทศไทย คํานึงถึงความปลอดภัยประชาชนเป็นสําคัญ นอกจากเรื่องเศรษฐกิจ โดยต้องทํา MOU กําหนดข้อตกลงร่วมกันระหว่างสองประเทศ หากปฏิบัติไม่ตรงกับ MOU สามารถยกเลิกสัญญาได้ เริ่มในกลุ่มนักธุรกิจ วิศวกร และครู โรงเรียนนานาชาติ เพื่อให้มีการเดินทางได้ภายใต้กรอบที่เราวางเอาไว้ เกิดความปลอดภัยและมั่นใจว่าไม่ให้เกิดการแพร่กระจายของเชื้อ โดยมาตรการและหลักปฏิบัติจะเสนอ พลเอก ประยุทธ์ จันทร์โอชา นายกรัฐมนตรี พิจารณาให้ความเห็นชอบต่อไป อย่างไรก็ตาม ขอความร่วมมือประชาชนอย่าประมาท การ์ดอย่าตก สวมหน้ากากอนามัย หมั่นล้างมือ หลีกเลี่ยงไปในที่คนแออัด เพราะโรคนี้มีผลกระทบต่อสุขภาพ เศรษฐกิจ สังคมเป็นวงกว้าง
ส่วนมาตรการ “ไทยเที่ยวไทย” เพื่อกระตุ้นเศรษฐกิจ และให้อาสาสมัครสาธารณสุขประจําหมู่บ้าน (อสม.) และเจ้าหน้าที่โรงพยาบาลส่งเสริมสุขภาพตําบล (รพ.สต.) ได้รับสิทธิเที่ยวฟรี ตามเงื่อนไขที่กําหนดในแพ็คเกจ “กําลังใจ” นั้น นายอนุทินกล่าวว่า สนับสนุนโครงการที่เกิดขึ้น เพื่อสร้างขวัญและกําลังใจให้กับคนทํางาน และเมื่อนําเงินไทยใช้ในประเทศไทย ก็เป็นการหมุนเงินในระบบเศรษฐกิจไทย ย่อมเป็นผลดีต่อภาพรวม ซึ่งจะต้องมีการตรวจสอบ ซึ่งคิดว่า ภาครัฐไม่ได้ปล่อยปละละเลย
************************************ 17 มิถุนายน 2563
รัฐบาลไทย-ข่าวทำเนียบรัฐบาล-ทส. ให้ความมั่นใจ จะติดตามคดีล่าเสือดำ ในทุ่งใหญ่นเรศวร จนคดีถึงที่สุด
วันพฤหัสบดีที่ 8 กุมภาพันธ์ 2561
ทส. ให้ความมั่นใจ จะติดตามคดีล่าเสือดํา ในทุ่งใหญ่นเรศวร จนคดีถึงที่สุด
กระทรวงทรัพยากรธรรมชาติและสิ่งแวดล้อม ให้ความมั่นใจ จะติดตามคดีล่าเสือดํา ในทุ่งใหญ่นเรศวร จนคดีถึงที่สุด
วันนี้ (8 กุมภาพันธ์ 2561) กระทรวงทรัพยากรธรรมชาติและสิ่งแวดล้อม ประชุมคณะกรรมการสงวนและคุ้มครองสัตว์ป่าแห่งชาติ ครั้งที่ 1/2561 เพื่อติดตามสถานการณ์สัตว์ป่า และกรณีการลักลอบเข้าไปตั้งแคมป์และล่าสัตว์ป่าในพื้นที่หวงห้ามเขตรักษาพันธุ์สัตว์ป่าทุ่งใหญ่นเรศวร และหารือแนวทางป้องกันและกําหนดมาตรการอนุรักษ์สัตว์ป่า รวมทั้งมาตรการป้องกันและเฝ้าระวังการกระทําผิดของนักท่องเที่ยว โดยมี พลเอก สุรศักดิ์ กาญจนรัตน์รัฐมนตรีว่าการกระทรวงทรัพยากรธรรมชาติและสิ่งแวดล้อมเป็นประธานการประชุม ณ ห้องประชุม 202 อาคารกรมควบคุมมลพิษ
ทั้งนี้ ภายหลังการประชุม พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เปิดเผยว่า กรณีการลักลอบเข้าไปตั้งแคมป์และล่าสัตว์ป่าในพื้นที่ป่าหวงห้าม เขตรักษาพันธุ์สัตว์ป่าทุ่งใหญ่นเรศวร ได้มีการตั้งคณะกรรมการขึ้นมา 1 ชุด เพื่อติดตามการดําเนินคดีกับผู้กระทําความผิดจนกว่าคดีจะสิ้นสุด ขณะที่ หัวหน้าเขตรักษาพันธุ์สัตว์ป่าทุ่งใหญ่นเรศวร ตะวันตก ก็ยืนยันว่า เจ้าหน้าที่ ทุกคนร่วมกันทําหน้าที่อย่างเข้มแข็ง และไม่ยอมรับเงิน เพื่อปกปิดการทําความผิด
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงบรัสเซลส์ ได้เดินทางไปถวายสิ่งของจำเป็น และอุปกรณ์ป้องกันการติดเชื้อโควิด-19 แด่พระสงฆ์ และมอบให้ญาติโยม ณ วัดไทยในเบลเยียมและลักเซมเบิร์ก [กระทรวงการต่างประเทศ]
วันพุธที่ 6 พฤษภาคม 2563
สถานเอกอัครราชทูต ณ กรุงบรัสเซลส์ ได้เดินทางไปถวายสิ่งของจําเป็น และอุปกรณ์ป้องกันการติดเชื้อโควิด-19 แด่พระสงฆ์ และมอบให้ญาติโยม ณ วัดไทยในเบลเยียมและลักเซมเบิร์ก [กระทรวงการต่างประเทศ]
สถานเอกอัครราชทูต ณ กรุงบรัสเซลส์ ได้เดินทางไปถวายสิ่งของจําเป็น และอุปกรณ์ป้องกันการติดเชื้อโควิด-19 แด่พระสงฆ์ และมอบให้ญาติโยม ณ วัดไทยในเบลเยียมและลักเซมเบิร์ก
ในช่วงมาตรการล๊อกดาวน์ที่ผ่านมา สถานเอกอัครราชทูตฯ ได้ดําเนินกิจกรรมเยี่ยมเยียนวัดไทยในเบลเยียมและลักเซมเบิร์ก โดยเอกอัครราชทูตฯ และข้าราชการ ณ กรุงบรัสเซลส์ ได้แวะเวียนกันไปถวายภัตตาหาร อาหารแห้ง จตุปัจจัย และของใช้รวมทั้งอุปกรณ์ป้องกันที่จําเป็นในช่วงสถานการณ์การแพร่ระบาดของเชื้อไวรัสโควิด-19 อาทิ หน้ากากผ้า หน้ากากอนามัย เจลล้างมือฆ่าเชื้อ และถุงมือสําหรับป้องกันเชื้อโรค แด่พระสงฆ์และสําหรับญาติโยมที่ขาดแคลน ซึ่งท่านเจ้าอาวาสได้กล่าว
อนุโมทนาบุญ โดยวัดยังสามารถปฏิบัติภารกิจและเป็นศูนย์รวมและที่พึ่งของชุมชนไทยได้ดี ก็ด้วยจากการสนับสนุนของสถานเอกอัครราชทูตและชุมชนไทยที่ต่างมีจิตศรัทธาเวียนกันมาเยียมเยียนและให้การสนับสนุนต่อวัดโดยเฉพาะในยามวิกฤติเช่นนี้
รัฐบาลไทย-ข่าวทำเนียบรัฐบาล-รอง นรม. พล.อ.ประวิตรฯ เป็นประธานการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้งที่ 1/2561
วันศุกร์ที่ 19 มกราคม 2561
รอง นรม. พล.อ.ประวิตรฯ เป็นประธานการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้งที่ 1/2561
ที่ประชุมมีมติเห็นชอบการบูรณาการแก้ไขปัญหาการกัดเซาะชายฝั่งร่วมกับ 23 จังหวัดชายฝั่งทะเล โดยมีแผนปฏิบัติการอย่างเป็นระบบในปีงบประมาณ 2561 – 2562 จํานวน 287 โครงการ
วันนี้ (19 มกราคม 2561) เวลา 10.00 น. ณ ตึกสันติไมตรี (หลังใน) ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายและแผนการบริหารจัดการทรัพยากรทางทะเลและชายฝั่งแห่งชาติ ครั้งที่ 1/2561 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบ แผนการดําเนินงานในการออกกฎกระทรวงกําหนดพื้นที่ป่าชายเลนอนุรักษ์ ตามมาตรา 18 พร้อมกําหนดมาตรการคุ้มครอง ตามมาตรา 23 กรมทรัพยากรทางทะเลและชายฝั่ง (ทช.) โดยได้แบ่งพื้นที่ป่าชายเลนที่รับผิดชอบ ออกเป็น 28 กลุ่มป่าชายเลน ใน 24 จังหวัดชายฝั่งทะเล ซึ่งมีเนื้อที่รวมประมาณ 2.8 ล้านไร่ โดยแบ่งเป็นพื้นที่ป่าชายเลนคงสภาพ 1.53 ล้านไร่ และป่าชายเลนแปรสภาพ 1.3 ล้านไร่ ซึ่งมีแผนการดําเนินงานตามประกาศพื้นที่ป่าชายเลนอนุรักษ์ให้แล้วเสร็จทั่วทั้งประเทศ ภายในปี 2563
พร้อมกันนี้ ที่ประชุมได้พิจารณาและมีมติเห็นชอบแนวทางการดําเนินงานประเมินสภาพทรัพยากรแนวปะการัง ซึ่งกรมทรัพยากรทางทะเลและชายฝั่ง และกรมอุทยานแห่งชาติ สัตว์ป่า และพันธุ์พืช ได้ร่วมมือกันในการจัดทําแผนและแนวทางสํารวจและติดตามประเมินสถานภาพทรัพยากรแนวปะการังของประเทศไทย โดยทุก 2 ปี 6 เดือน จะต้องรายงานผลสถานภาพทรัพยากรต่อคณะกรรมการยุทธศาสตร์ชาติและคณะกรรมการแผนปฏิรูปประเทศ และทุก 1 ปี จะสํารวจปะการังและสิ่งมีชีวิตอื่น ๆ ในแนวปะการัง โดยจะแบ่งพื้นที่รับผิดชอบ จํานวน 445 สถานี ได้แก่ ในพื้นที่อุทยานแห่งชาติทางทะเล 252 สถานี และนอกพื้นที่อุทยานฯ 193 สถานี
นอกจากนี้ ที่ประชุมได้พิจารณาและมีมติเห็นชอบการบูรณาการป้องกันแก้ไขปัญหาการกัดเซาะชายฝั่งร่วมกับ 23 จังหวัดชายฝั่งทะเล ทั้งนี้ จากการสํารวจพื้นที่กัดเซาะชายฝั่ง ในปี 2560 พบว่า มีชายฝั่งที่ประสบปัญหาการกัดเซาะและยังไม่ได้รับการป้องกันและแก้ไขปัญหา ระยะทางประมาณ 145.73 กม. ( ระดับรุนแรง 42.17 กม. ระดับปานกลาง 7.45 กม. และพื้นที่กัดเซาะน้อย 96.11 กม. ) โดยจะดําเนินการตามแผนปฏิบัติการอย่างเป็นระบบ ประจําปีงบประมาณ พ.ศ. 2561 - 2565 จํานวน 287 โครงการ
******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีอุตตม ให้ผู้ว่าราชการจังหวัดไอจิ ประเทศญี่ปุ่น เข้าพบ
วันพฤหัสบดีที่ 23 สิงหาคม 2561
รัฐมนตรีอุตตม ให้ผู้ว่าราชการจังหวัดไอจิ ประเทศญี่ปุ่น เข้าพบ
รัฐมนตรีอุตตม ให้ผู้ว่าราชการจังหวัดไอจิ ประเทศญี่ปุ่น เข้าพบ
เมื่อวันที่ 22 ส.ค 2561 นายอุตตม สาวนายน รัฐมนตรีว่าการกระทรวงอุตสาหกรรม ให้นายฮิเดะอะกิ โอมุระ (Hideaki Omura) ผู้ว่าราชการจังหวัดไอจิ และคณะผู้แทนจากภาครัฐและภาคเอกชนของจังหวัดไอจิ ประเทศญี่ปุ่น เข้าพบและหารือแนวทางขยายความร่วมมือด้านเศรษฐกิจระหว่างจังหวัดไอจิกับไทย พร้อมติดตามผลการดําเนินงานความร่วมมือภายใต้บันทึกความเข้าใจว่าด้วยความร่วมมือระหว่างกระทรวงอุตสาหกรรมกับจังหวัดไอจิ ณ ห้องประชุมชุณหะวัณ ชั้น 3 กระทรวงอุตสาหกรรม
รัฐบาลไทย-ข่าวทำเนียบรัฐบาล-พม. กำชับทีม One Home ลงพื้นที่เร่งช่วยเหลือเด็กหญิงนอนป่วยติดเตียง ช่วยเหลือตัวเองไม่ได้ ไม่มีคนดูแล หลังจากแม่ถูกชนเสียชีวิต ที่ จ.น่าน
วันศุกร์ที่ 26 ตุลาคม 2561
พม. กําชับทีม One Home ลงพื้นที่เร่งช่วยเหลือเด็กหญิงนอนป่วยติดเตียง ช่วยเหลือตัวเองไม่ได้ ไม่มีคนดูแล หลังจากแม่ถูกชนเสียชีวิต ที่ จ.น่าน
พม. กําชับทีม One Home ลงพื้นที่เร่งช่วยเหลือเด็กหญิงนอนป่วยติดเตียง ช่วยเหลือตัวเองไม่ได้ ไม่มีคนดูแล หลังจากแม่ถูกชนเสียชีวิต ที่ จ.น่าน พร้อมเร่งช่วยเหลือหญิงชาวกัมพูชา และลูกชายวัย 3 เดือน ถูกสามีทําร้ายร่างกาย ที่ จ.ชลบุรี
วันนี้ (26 ต.ค. 61) เวลา 08.30 น. นายจีระศักดิ์ ศรีพรหมมา หัวหน้าผู้ตรวจราชการกระทรวงการพัฒนาสังคมและความมั่นคงของมนุษย์ เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 133/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทางการป้องกันและแก้ไขปัญหา โดยมีผู้บริหารและผู้แทนจากหน่วยงานในกระทรวง ร่วมการประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายจีระศักดิ์ กล่าวว่า จากกรณีหญิงอายุ 39 ปี ประสบอุบัติเหตุรถชนเสียชีวิต ทําให้ลูกสาวที่ป่วยเป็นโรคพาร์กินสัน นอนป่วยติดเตียง ช่วยเหลือตัวเองไม่ได้ ไม่มีคนดูแล ที่จังหวัดน่าน นั้น ได้กําชับให้พัฒนาสังคมและความมั่นคงของมนุษย์จังหวัดน่าน (พมจ.น่าน) พร้อมทีม One Home ลงพื้นที่เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านคนพิการ พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือในเรื่องการรักษาพยาบาลอาการป่วยอย่างใกล้ชิด รวมทั้ง ให้คําปรึกษาแนะนําเพื่อขอรับสิทธิตามกฎหมายตามความเหมาะสม และหาแนวทางในการดูแลในระยะยาวต่อไป สําหรับกรณีหญิงชาวกัมพูชาวัย 37 ปี เข้าแจ้งความร้องทุกข์กับเจ้าหน้าที่ตํารวจ ว่าถูกสามีคนไทยวัย 32 ปี ซึ่งมีพฤติกรรมเสพยาเสพติด และชอบใช้ความรุนแรง ทําร้ายร่างกายตนเองและลูกชายวัย 3 เดือน จนได้รับบาดเจ็บเป็นประจํา ที่จังหวัดชลบุรี นั้น ได้กําชับให้พัฒนาสังคมและความมั่นคงของมนุษย์จังหวัดชลบุรี (พมจ.ชลบุรี) พร้อมทีม One Home ลงพื้นที่เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านสตรีและเด็ก พร้อมทั้งประสานหน่วยงานที่เกี่ยวข้องช่วยเหลือด้านการรักษาพยาบาลอาการบาดเจ็บหลังจากถูกทําร้ายร่างกาย และให้การดูแลคุ้มครองเด็กอย่างใกล้ชิด รวมทั้งหาแนวทางการช่วยเหลือในระยะยาวต่อไป ทั้งนี้ หากประชาชนที่ประสบภัยและต้องการขอความช่วยเหลือ สามารถโทรแจ้งศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งทางกระทรวง พม. พร้อมประสานหน่วยงาน
ที่เกี่ยวข้อง เพื่อให้ความช่วยเหลืออย่างเต็มที่
นายจีระศักดิ์ กล่าวเพิ่มเติมว่า สําหรับการติดตามความช่วยเหลือผู้ด้อยโอกาสและประสบปัญหาทางสังคมตามภารกิจกระทรวง พม. มีดังนี้ กรณีเด็กชายวัย 13 ปี จบเพียงชั้น ป.6 ไม่ได้เรียนหนังสือต่อ ต้องรับภาระเพียงลําพังดูแลแม่ที่ป่วยเป็นโรคไต ต้องรักษาอาการโดยการมาฟอกเลือดอาทิตย์ละ 3 ครั้ง และโรงพยาบาลอยู่ไกล ต้องอาศัยนอนบริเวณทางเดินขึ้นอาคาร เนื่องจากมีฐานะยากจน ไม่มีเงินค่าเช่าที่พักอาศัย ที่จังหวัดอุบลราชธานี นั้น ทางทีม One Home ได้ลงพื้นที่ตรวจสอบข้อเท็จจริงและได้ให้การช่วยเหลือในเบื้องต้น โดยได้ให้คําปรึกษา และแนะนําที่พักที่ปลอดภัย โดยผู้ประสบปัญหาประสงค์เข้ารับการสงเคราะห์ในบ้านพักเด็กและครอบครัวจังหวัดอุบลราชธานี ในระหว่างที่เข้ารับการรักษาที่โรงพยาบาล พร้อมทั้งประสานหน่วยงานที่เกี่ยวข้องร่วมหาแนวทางช่วยเหลือในระยะยาวต่อไป
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 3 กรกฎาคม 2563 [กระทรวงสาธารณสุข]
วันศุกร์ที่ 3 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 3 กรกฎาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 3 กรกฎาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นผู้ที่เดินทางกลับจากประเทศบาห์เรนและเข้ารับการเฝ้าระวังกักตัวในสถานที่รัฐจัดให้ มีผู้ป่วยกลับบ้านได้ 7 ราย ทําให้มีผู้ป่วยกลับบ้านสะสม 3,066 ราย หรือคิดเป็นร้อยละ 96.42 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 56 ราย หรือร้อยละ 1.76 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,180 ราย
นายแพทย์อนุพงศ์ สุจริยากุล นายแพทย์ทรงคุณวุฒิกรมควบคุมโรค กล่าวว่า สถานการณ์โรคโควิด 19 ของประเทศไทย ขณะนี้ดีขึ้นอย่างต่อเนื่อง รายงานผู้ที่ติดเชื้อรายใหม่คือคนไทยที่เดินทางมาจากต่างประเทศ และอยู่ในระบบเฝ้าระวังในสถานกักตัวที่รัฐจัดให้ ซึ่งความสําเร็จของการควบคุมโรคโควิด 19 ของประเทศไทยคือ ความร่วมมือของประชาชนที่ดูแลสุขภาพ ปฏิบัติตามมาตรการที่รัฐบาลและกระทรวงสาธารณสุขกําหนด เช่น การสวมหน้ากากผ้าเมื่อออกจากบ้าน อยู่บ้านมากขึ้น ทํางานจากบ้าน ลดการพบปะสังสรรค์ หรืออยู่ในพื้นที่หนาแน่น แออัด และล้างมือบ่อยๆ
จากข้อมูลของกองระบาดวิทยา กรมควบคุมโรค ตั้งแต่วันที่ 1 มกราคม – 30 มิถุนายน 2563 พบผู้ป่วยโรคไข้หวัดใหญ่จํานวน 103,234 ราย เสียชีวิต 3 ราย และในช่วงเดียวกันของปี 2562 พบผู้ป่วยสะสม 194,598 ราย เสียชีวิต 15 ราย ส่วนผู้ป่วยโรคปอดอักเสบพบจํานวน 102,476 ราย เสียชีวิต 70 ราย เทียบกับช่วงเดียวกันของปี 2562 พบผู้ป่วย 124,906 ราย เสียชีวิต 98 ราย แสดงให้เห็นว่ามาตรการป้องกันโควิด 19 มีประโยชน์ทําให้ปัญหาสุขภาพ และโรคระบบทางเดินหายใจลดลงอย่างเห็นได้ชัด อย่างไรก็ตามยังคงมีความเสี่ยงที่อาจกลับมาพบ ผู้ติดเชื้อโควิด 19 ได้อีก เนื่องจากประชาชนออกมาใช้ชีวิตได้เป็นปกติมากขึ้น ขอให้ประชาชนอย่าประมาท “การ์ดอย่าตก” ต้องเข้มงวดการป้องกันตัวเอง ทําให้เป็นนิสัย ขณะเดียวกันกระทรวงสาธารณสุขได้เตรียมความพร้อมทั้งเครื่องมือ อุปกรณ์ และบุคลากรทางการแพทย์ เพื่อเตรียมรับมือหากเกิดการระบาดระลอก 2 ในประเทศ
********************************* 3 กรกฎาคม 2563
*********************************
รัฐบาลไทย-ข่าวทำเนียบรัฐบาล-นายกรัฐมนตรีประชุมหัวหน้าส่วนราชการระดับปลัดกระทรวง ณ กระทรวงสาธารณสุข เร่งรัดภารกิจสำคัญที่ต้องทำให้เกิดเป็นรูปธรรมภายในปีงบ 60-61
วันพุธที่ 30 พฤศจิกายน 2559
นายกรัฐมนตรีประชุมหัวหน้าส่วนราชการระดับปลัดกระทรวง ณ กระทรวงสาธารณสุข เร่งรัดภารกิจสําคัญที่ต้องทําให้เกิดเป็นรูปธรรมภายในปีงบ 60-61
นายกรัฐมนตรีประชุมหัวหน้าส่วนราชการระดับปลัดกระทรวง ครั้งที่ 1 ของปีงบประมาณ 2560 ณ กระทรวงสาธารณสุข ติดตามเร่งรัดภารกิจสําคัญที่ต้องทําให้เกิดเป็นรูปธรรมภายในปีงบ 60-61 ระบุงานด้านสาธารณสุขเป็นงานสําคัญเพราะต้องดูแลชีวิตของประชาชน
วันนี้ (30 พ.ย. 59) เวลา 10.00 น. ณ ห้องประชุมชัยนาทนเรนทร ชั้น 2 อาคาร 1 กระทรวงสาธารณสุข พลเอก ประยุทธ จันทร์โอชา นายกรัฐมนตรี เป็นประธานการประชุมหัวหน้าส่วนราชการระดับปลัดกระทรวงหรือเทียบเท่า ครั้งที่ 1 ประจําปีงบประมาณ 2560 โดยมีหัวหน้าส่วนราชการระดับปลัดกระทรวงเข้าร่วมประชุม
เมื่อนายกรัฐมนตรีเดินทางมาถึง นายกรัฐมนตรีนําพวงมาลัยถวายสักการะพระอนุสาวรีย์สมเด็จพระเจ้าบรมวงศ์เธอ พระองค์เจ้ารังสิตประยูรศักดิ์ กรมพระยาชัยนาทนเรนทร บริเวณหน้าอาคาร 1 จากนั้นร่วมถ่ายภาพกับคณะผู้บริหารกระทรวงสาธารณสุข พร้อมเยี่ยมชมนิทรรศการ ก่อนเข้าห้องประชุมหัวหน้าส่วนราชการระดับปลัดกระทรวง
โอกาสนี้ นายโสภณ เมฆธน ปลัดกระทรวงสาธารณสุข กล่าวรายงานภารกิจและสรุปผลงานสําคัญของกระทรวงสาธารณสุขว่า ปัจจุบันได้มีการขับเคลื่อนการทํางานตามนโบบายของรัฐบาล ได้แก่ การบูรณาการการทํางานร่วมกับกระทรวงและหน่วยงานต่าง ๆ โดยได้ลงนามกรอบความร่วมมือ ระบบบริการ และจัดตั้งศูนย์ความเป็นเลิศการแพทย์ รายเขตสุขภาพ กระทรวง และ 20 คณะแพทย์ เช่น การพัฒนาศักยภาพเด็กปฐมวัยต้องแข็งแรง เก่ง ดีมีวินัย ใฝ่เรียนรู้ทักษะ การพัฒนาศักยภาพผู้สูงอายุสุขภาพต้องแข็งแรง ส่งเสริมความมั่นคงปลอดภัย สําหรับด้านการปฏิรูประบบบริการปฐมภูมิ จะทํางานในเชิงรุกให้บริการทุกคน ทุกที่ ทุกเวลาด้วยเทคโนโลยีการสื่อสารที่ทันสมัย เน้นการผลิตแพทย์เวชศาสตร์ครอบครัว ตั้งเป้า 20 ปีครอบคลุมทั่วประเทศ พร้อมกับสร้างอาสาสมัครครอบครัว เป้าหมาย 5 ปี มีอาสาครอบครัวละ 1 คน เพื่อเสริมฐานการดูแลพยาบาลในเบื้องต้น จะทําให้ส่งผลต่อการลดต้นทุนการดูแลประชาชน ลดการเจ็บป่วย และลดอัตราการตาย
นายกรัฐมนตรีกล่าวมอบนโยบายตอนหนึ่งว่า การมาประชุมวันนี้เพื่อติดตามความก้าวหน้า และเร่งรัดภารกิจของกระทรวง โดยเฉพาะภารกิจที่สําคัญต้องทําให้เกิดเป็นรูปธรรมภายในปีงบประมาณ 60 และ 61 เน้นสร้างประโยชน์ต่อประชาชนและประเทศชาติ พร้อมกล่าวแสดงความยินดีกับข้าราชการระดับปลัดกระทรวงที่ได้รับตําแหน่งใหม่ ขอให้ทํางานด้วยความทุ่มเท รักษาตําแหน่งไว้ให้ได้ เพราะการทํางานในช่วงปี 60 ถึง 61 เป็นช่วงเวลาที่สําคัญ โดยรัฐบาลจะประเมินจากผลการทํางานเป็นหลัก
นายกรัฐมนตรีกล่าวต่อไปว่า งานด้านสาธารณสุขเป็นงานที่สําคัญเพราะต้องดูแลชีวิตของประชาชน ขอให้คํานึงถึงความปลอดภัยของคนเป็นหลัก โดยเฉพาะคนระดับล่างซึ่งมีจํานวนมาก การดําเนินนโยบายอะไรต้องคํานึงถึงข้างล่างเป็นหลัก เพราะเป็นประชากรจํานวนมาก สําหรับการทํางานก็เช่นกันต้องให้ความสําคัญกับข้าราชการระดับล่างไม่ว่าจะเป็นเรื่องค่าตอบแทน และความก้าวหน้าในสายงาน รวมถึงการสร้างกฎระเบียบเพื่อป้องกันการลาออกจากราชการ และการโอนย้ายออกจากพื้นที่ก่อนเวลาที่กําหนดไว้ เพื่อป้องกันการขาดแคลนบุคลากร พร้อมกล่าวเน้นย้ําให้จัดลําดับความสําคัญ รวมถึงความเร่งด่วนของภารกิจ ต้องดําเนินการตามภารกิจสําคัญก่อน พร้อมกับแก้ไขปัญหาเดิมเพื่อเดินหน้าต่อไปอย่างเข้มแข็ง
------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถานกงสุลใหญ่ ณ นครคุนหมิงจัดส่งหน้ากากอนามัยและอุปกรณ์ทางการแพทย์ให้แก่จังหวัดเชียงราย [กระทรวงการต่างประเทศ]
วันอังคารที่ 28 เมษายน 2563
สถานกงสุลใหญ่ ณ นครคุนหมิงจัดส่งหน้ากากอนามัยและอุปกรณ์ทางการแพทย์ให้แก่จังหวัดเชียงราย [กระทรวงการต่างประเทศ]
สถานกงสุลใหญ่ ณ นครคุนหมิงจัดส่งหน้ากากอนามัยและอุปกรณ์ทางการแพทย์ซึ่งได้รับจากศูนย์สหภาพการรักษาพยาบาลการกุศลมณฑลกุ้ยโจวและผู้มีจิตศรัทธาชาวไทยและชาวจีนในนครคุนหมิง ให้แก่จังหวัดเชียงราย
สถานกงสุลใหญ่ ณ นครคุนหมิง ร่วมกับกงสุล (ฝ่ายตํารวจ) ณ นครคุนหมิง ได้จัดส่งหน้ากากอนามัย จํานวน 2,649 ชิ้น ซึ่งได้รับบริจาคโดยผู้มีจิตศรัทธาชาวไทยและชาวจีนในนครคุนหมิง และอุปกรณ์การแพทย์ จํานวน 100 ชิ้น ซึ่งบริจาคโดยศูนย์สหภาพการรักษาพยาบาลการกุศลมณฑลกุ้ยโจว ให้กับจังหวัดเชียงราย โดยมีนายภาสกร บุญญลักษม์ รองผู้ว่าราชการจังหวัดเชียงราย นายณรงค์ลือชา ผู้แทนสาธารณสุขอําเภอแม่สาย และนางสาวเกศริน พนารังสรรค์ หัวหน้าสํานักงานหนังสือเดินทางชั่วคราว เชียงราย รับมอบสิ่งของบริจาคเมื่อ วันที่ 27 เมษายน 2563
ทั้งนี้ ตั้งแต่เริ่มมีการแพร่ระบาดของโรคติดเชื้อไวรัสโคโรนา 2019 (COVID-19) ในสาธารณรัฐประชาชนจีน สถานกงสุลใหญ่ ณ นครคุนหมิง ได้แจกจ่ายหน้ากากอนามัยให้กับคนไทยที่พํานักในเขตกงสุล (มณฑลยูนนาน กุ้ยโจว และหูหนาน) อย่างต่อเนื่อง และยังได้ให้ความช่วยเหลือและคําแนะนําในด้านต่าง ๆ ภายใต้สถานการณ์ การแพร่ระบาดของเชื้อ COVID-19 แก่คนไทยในเขตกงสุลอย่างใกล้ชิดมาอย่างต่อเนื่องจนถึงปัจจุบัน และ เพื่อแสดงไมตรีจิตเมื่อสถานการณ์โรค COVID-19 แพร่ระบาดในประเทศไทย ก็ได้มีหน่วยงานภาคส่วนต่าง ๆ ของจีน ในมณฑลยูนนานและกุ้ยโจว ร่วมบริจาคเวชภัณฑ์ให้ไทยเช่นกัน
รัฐบาลไทย-ข่าวทำเนียบรัฐบาล-นายกฯ สั่งตรวจสอบหาต้นตอราคาไข่ไก่แพงห่วงประชาชนเดือดร้อนในภาวะโควิด-19 ระบาด
วันเสาร์ที่ 28 มีนาคม 2563
นายกฯ สั่งตรวจสอบหาต้นตอราคาไข่ไก่แพงห่วงประชาชนเดือดร้อนในภาวะโควิด-19 ระบาด
นายกฯ สั่งตรวจสอบหาต้นตอราคาไข่ไก่แพงห่วงประชาชนเดือดร้อนในภาวะโควิด-19 ระบาด
วันที่ 28 มีนาคม 2563 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงประชาชนได้รับผลกระทบราคาไข่ไก่แพง สั่งหน่วยงานเกี่ยวข้องคือ กระทรวงพาณิชย์ ตรวจสอบหาสาเหตุตั้งแต่ต้นทาง รวมถึงการตรวจสอบทุกขั้นตอน กลางทาง จนถึงปลายทางที่ประชาชน ซึ่งการไล่จับผู้ค้ารายย่อย อาจจะไม่ใช่การแก้ปัญหาที่ถูกจุด จึงต้องติดตามทุกขั้นตอน เตือนกลุ่มฉวยโอกาสขึ้นราคาต้องเห็นใจประชาชนในสถานการณ์
หลังจากรัฐบาลประกาศสถานการณ์ฉุกเฉินในทุกเขตท้องที่ทั่วราชอาณาจักร เพื่อควบคุมสถานการณ์การแพร่ระบาดของไวรัสโคโรนาสายพันธุ์ใหม่ หรือโควิด-19 เริ่มตั้งแต่วันที่ 26 มี.ค.-30 เม.ย. 2563 ส่งผลให้พี่น้องประชาชนเป็นกังวลแห่ซื้อไข่ไก่จนขาดตลาดในบางพื้นที่ จนทําให้เกิดการฉวยโอกาสขายไข่ไก่ราคาแพงกว่าที่ควรจะเป็นและไม่ต้องการให้พ่อค้าแม่ค้ารู้สึกว่ารัฐบาลไปตามไล่จับ คนกลุ่มนี้ แต่ให้ดูว่าราคาที่พ่อค้าแม่ค้ารับมาราคาเป็นธรรมหรือไม่ โดยการตรวจสอบตั้งแต่ต้นทาง จะสร้างความเป็นธรรมกับทุกฝ่าย รวมถึงการป้องกันการเอารัดเอาเปรียบหรือเกิดการฉวยโอกาสขึ้นราคาขาย ในสถานการณ์ที่ประชาชนได้รับความเดือดร้อน จากการแพร่ระบาดของโควิด-19 อยู่แล้ว
รัฐบาลหวังว่าทุกอย่างจะผ่านไปได้ด้วยดี ขออย่าใช้จังหวะแบบนี้เอาเปรียบซึ่งกันและกันแต่มาร่วมช่วยเหลือสนับสนุนซึ่งกันและกันให้ผ่านวิกฤตไปได้
รัฐบาลไทย-ข่าวทำเนียบรัฐบาล-กระทรวงอุตสาหกรม ถวายแจกันดอกไม้สดและลงนามถวายพระพร สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
วันศุกร์ที่ 19 มิถุนายน 2563
กระทรวงอุตสาหกรม ถวายแจกันดอกไม้สดและลงนามถวายพระพร สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
รัฐมนตรีสุริยะฯ นําคณะผู้บริหารกระทรวงอุตสาหกรม ถวายแจกันดอกไม้สดและลงนามถวายพระพร สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี
วันนี้ (19 มิถุนายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมคณะผู้บริหาร ทูลเกล้าฯ ถวายแจกันดอกไม้สดและลงนามถวายพระพร สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ณ โรงพยาบาลจุฬาภรณ์ เขตหลักสี่ กรุงเทพฯ
รัฐบาลไทย-ข่าวทำเนียบรัฐบาล-รอง นรม. วิษณุฯ เป็นประธานการประชุมคณะกรรมการเอกลักษณ์ของชาติ ครั้งที่ 2/2560
วันศุกร์ที่ 8 ธันวาคม 2560
รอง นรม. วิษณุฯ เป็นประธานการประชุมคณะกรรมการเอกลักษณ์ของชาติ ครั้งที่ 2/2560
รอง นรม. วิษณุฯ เป็นประธานการประชุมคณะกรรมการเอกลักษณ์ของชาติ โดยที่ประชุมมีมติเห็นชอบการจัดทําแผนแม่บทการเสริมสร้างเอกลักษณ์ของชาติ ระยะ 5 ปี (พ.ศ. 2560-2564) พร้อมเห็นชอบให้ปลากัดเป็นสัตว์น้ําประจําชาติ
วันนี้ (8 ธันวาคม 2560) เวลา 13.30 น. ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการเอกลักษณ์ของชาติ ครั้งที่ 2/2560 ซึ่งสรุปสาระสําคัญ ดังนี้
ที่ประชุมรับทราบการจัดกิจกรรมที่ผ่านมาของคณะกรรมการฯ ซึ่งประสบผลสําเร็จเป็นอย่างดี อาทิ กิจกรรมฉลองครบรอบ 100 ปี การประกาศใช้ธงไตรรงค์เป็นธงชาติไทย การจัดทําเพลงชาติไทย โครงการปฏิบัติธรรมถวายพระกุศลแด่พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เนื่องในโอกาสทรงเจริญพระชันษา 60 ปี (13 ก.ค. 60) โครงการบรรพชาอุปสมบทถวายพระกุศลแด่สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เนื่องในโอกาสทรงเจริญพระชันษา 60 ปี (4 ก.ค. 60) โครงการเยาวชนอาเซียนเรียนรู้หลักปรัชญาเศรษฐกิจพอเพียงตามรอยพระยุคลบาท รุ่นที่ 2 และโครงการจัดทําสื่อประชาสัมพันธ์ศูนย์การเรียนรู้ด้านเอกลักษณ์ของชาติผ่านเว็บไซต์
นอกจากนี้ ที่ประชุมได้พิจารณาและมีมติเห็นชอบ การจัดทําแผนแม่บทการเสริมสร้างเอกลักษณ์ของชาติ ระยะ 5 ปี (พ.ศ. 2560-2564) โดยมี 5 ยุทธศาสตร์เสริมสร้างเอกลักษณ์ของชาติประกอบด้วย 1. ศึกษาเอกลักษณ์ไทย 2. อนุรักษ์เอกลักษณ์เดิม 3. ส่งเสริมเอกลักษณ์ในบริบทใหม่ 4. สรรค์สร้างเอกลักษณ์ที่ใฝ่ฝัน และ 5. สร้างเสริมเอกลักษณ์อย่างต่อเนื่อง โดยเมื่อปรับแผนยุทธศาสตร์ดังกล่าวแล้วเสร็จจะนําไปขยายผลอย่างเป็นรูปธรรมทั่วประเทศต่อไป
ในตอนท้ายของการประชุมได้พิจารณาและมีมติเห็นชอบ เรื่องดังกล่าวให้ปลากัดเป็นสัตว์น้ําประจําชาติ ซึ่งปลากัดเป็นสัตว์น้ําของไทยที่มีความสําคัญ สามารถพัฒนาประกอบธุรกิจปลากัดไทยให้มีความก้าวหน้าในระดับสากลและนํามาเป็นอาชีพเสริมสร้างรายได้แก่ประชาชน ซึ่งสามารถนํารายได้เข้าประเทศจากการส่งออกปลากัดปีละไม่น้อยกว่า 1,000 ล้านบาท และสามารถสร้างมูลค่าเพิ่มในรูปแบบสินค้าต่าง ๆ มากมาย อาทิ ปลอกหมอน ผ้าพันคอ วอลเปเปอร์ อุปกรณ์คอมพิวเตอร์โทรศัพท์ และเสื้อโปโล ทั้งนี้ จะนําเสนอต่อที่ประชุมคณะรัฐมนตรี เร็ว ๆ นี้ ต่อไป
..................................................................
กลุ่มประชาสัมพันธ์และเผยแพร่ สํานักโฆษก